ΟΔΗΓΙΑ 97/74/ΕΚ ΤΟΥ ΣΥΜΒΟΥΛΙΟΥ της 15ης Δεκεμβρίου 1997 για την επέκταση, στο Ηνωμένο Βασίλειο, της οδηγίας 94/45/ΕΚ για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι το Συμβούλιο, ενεργώντας σύμφωνα με τη συμφωνία για την κοινωνική πολιτική που είναι προσαρτημένη στο πρωτόκολλο αριθ. 14 της συνθήκης, και ιδίως το άρθρο 2 παράγραφος 2 της συμφωνίας αυτής, εξέδωσε την οδηγία 94/45/ΕΚ (4) 7 ότι, ως αποτέλεσμα, η εν λόγω οδηγία δεν εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας 7

ότι το Ευρωπαϊκό Συμβούλιο του Άμστερνταμ, που πραγματοποιήθηκε στις 16 και 17 Ιουνίου 1997, επιδοκίμασε τη συμφωνία της Διακυβερνητικής Διάσκεψης σχετικά με την ενσωμάτωση της συμφωνίας για την κοινωνική πολιτική στη συνθήκη και τόνισε ότι θα έπρεπε να βρεθεί τρόπος να δοθεί νομικό αποτέλεσμα στη βούληση του Ηνωμένου Βασιλείου να αποδεχθεί τις οδηγίες που έχουν ήδη εγκριθεί δυνάμει αυτής της συμφωνίας πριν από την υπογραφή της συνθήκης του Άμστερνταμ 7 ότι η παρούσα οδηγία επιδιώκει την επίτευξη αυτού του στόχου μέσω της επέκτασης της οδηγίας 94/45/ΕΚ στο Ηνωμένο Βασίλειο 7

ότι το γεγονός ότι η οδηγία 94/45/ΕΚ δεν εφαρμόζεται στο Ηνωμένο Βασίλειο επηρεάζει άμεσα τη λειτουργία της εσωτερικής αγοράς 7 ότι η εφαρμογή της εν λόγω οδηγίας σε όλα τα κράτη μέλη θα βελτιώσει τη λειτουργία της εσωτερικής αγοράς 7

ότι η οδηγία 94/45/ΕΚ προβλέπει κατ' ανώτατο όριο 17 μέλη της ειδικής διαπραγματευτικής ομάδας 7 ότι ο αριθμός αυτός αντιστοιχεί στα 14 κράτη μέλη που είναι συμβαλλόμενα μέρη στη συμφωνία για την κοινωνική πολιτική συν τα υπόλοιπα τρία συμβαλλόμενα μέρη του Ευρωπαϊκού Οικονομικού Χώρου 7 ότι η έγκριση της οδηγίας αυτής θα αυξήσει το συνολικό αριθμό των κρατών που καλύπτονται από την οδηγία 94/45/ΕΚ σε 18 7 ότι, συνεπώς, το υπάρχον ανώτατο όριο θα πρέπει να αυξηθεί σε 18 μέλη, έτσι ώστε να εκπροσωπείται κάθε κράτος μέλος στο οποίο η κοινοτικής κλίμακας επιχείρηση έχει μία ή περισσότερες εγκαταστάσεις ή στο οποίο ο κοινοτικής κλίμακας όμιλος επιχειρήσεων έχει την ελέγχουσα επιχείρηση ή μία ή περισσότερες ελεγχόμενες επιχειρήσεις 7

ότι η οδηγία 94/45/ΕΚ προβλέπει ειδική μεταχείριση στις επιχειρήσεις κοινοτικής κλίμακας και τους ομίλους επιχειρήσεων στους οποίους, στις 22 Σεπτεμβρίου 1996, υπάρχει ήδη συμφωνία που καλύπτει όλο το εργατικό δυναμικό τους και η οποία προβλέπει τη διακρατική ενημέρωση των εργαζομένων και τη διαβούλευση με αυτούς 7 ότι, συνεπώς, οι κοινοτικής κλίμακας επιχειρήσεις και όμιλοι επιχειρήσεων που εμπίπτουν στο πεδίο εφαρμογής της εν λόγω οδηγίας μόνο ως απόρροια της εφαρμογής της οδηγίας στο Ηνωμένο Βασίλειο θα τύχουν παρόμοιας μεταχείρισης 7

ότι η έκδοση της παρούσας οδηγίας θα καταστήσει την οδηγία 94/45/ΕΚ εφαρμοστέα στο Ηνωμένο Βασίλειο 7 ότι από την ημερομηνία έναρξης ισχύος της παρούσας οδηγίας ο όρος «κράτη μέλη» στην οδηγία 94/45/ΕΚ θα περιλαμβάνει, ενδεχομένως, και το Ηνωμένο Βασίλειο 7

ότι στα κράτη μέλη δόθηκε περίοδος δύο ετών μετά την έκδοση της οδηγίας 94/45/ΕΚ για να θέσουν σε ισχύ τις απαραίτητες νομοθετικές, κανονιστικές και διοικητικές διατάξεις προκειμένου να συμμορφωθούν με την οδηγία 94/45/ΕΚ 7 ότι παρόμοια περίοδος θα πρέπει να δοθεί και στο Ηνωμένο Βασίλειο καθώς και στα άλλα κράτη μέλη για να λάβουν τα απαραίτητα μέτρα προκειμένου να συμμορφωθούν προς την παρούσα οδηγία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Με την επιφύλαξη του άρθρου 3, η οδηγία 94/45/ΕΚ εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Άρθρο 2

Στο άρθρο 5 παράγραφος 2 στοιχείο β) της οδηγίας 94/45/ΕΚ ο αριθμός «17» αντικαθίσταται από το αριθμό «18».

Άρθρο 3

1. Οι υποχρεώσεις που απορρέουν από την παρούσα οδηγία δεν ισχύουν για τις επιχειρήσεις κοινοτικής κλίμακας ή τους ομίλους επιχειρήσεων κοινοτικής κλίμακας, οι οποίοι, αποκλειστικά δυνάμει του άρθρου 1, εμπίπτουν στο πεδίο εφαρμογής της παρούσας οδηγίας, με την προϋπόθεση ότι, την ημερομηνία που ορίζεται στο άρθρο 4 παράγραφος 1 ή την ημερομηνία της μεταφοράς της στο εν λόγω κράτος όταν αυτή είναι προγενέστερη της προαναφερόμενης ημερομηνίας, υπάρχει ήδη συμφωνία που καλύπτει το συνολικό εργατικό δυναμικό και προβλέπει τη διακρατική ενημέρωση των εργαζομένων και τη διαβούλευση με αυτούς.

2. Όταν λήξουν οι συμφωνίες που αναφέρονται στην παράγραφο 1, τα μέρη των συμφωνιών αυτών μπορούν να αποφασίσουν από κοινού να τις ανανεώσουν. Όπου δεν συμβεί αυτό, θα ισχύει η οδηγία 94/45/ΕΚ όπως επεκτείνεται με την παρούσα οδηγία.

Άρθρο 4

1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία το αργότερο μέχρι τις 15 Δεκεμβρίου 1999 ή εξασφαλίζουν, το αργότερο μέχρι την ημερομηνία αυτή, ότι οι κοινωνικοί εταίροι λαμβάνουν τα αναγκαία μέτρα κατόπιν συμφωνίας, τα δε κράτη μέλη οφείλουν να προβούν σε όλες τις αναγκαίες ενέργειες ώστε να είναι ανά πάσα στιγμή σε θέση να εγγυηθούν τα αποτελέσματα που επιβάλει η παρούσα οδηγία. Ενημερώνουν αμέσως την Επιτροπή σχετικά.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 15 Δεκεμβρίου 1997.

Για το Συμβούλιο

Ο Πρόεδρος

J.-C. JUNCKER

(1) ΕΕ C 335 της 6. 11. 1997.

(2) ΕΕ C 371 της 8. 12. 1997.

(3) ΕΕ C 355 της 21. 11. 1997.

(4) ΕΕ L 254 της 30. 9. 1994, σ. 64.